turjo4nis/wikipedia-bn-dump-20250701 huggingface dataset:
কুণ্ডা ইউনিয়ন

কুণ্ডা বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

নামকরণ 
একসময় এ এলাকায় হিন্দুদের বসবাস ও আধিপত্য বিস্তার ছিল। পাক-ভারত বিভক্তি এবং বাংলাদেশের স্বাধীনতার পরে হিন্দু সম্প্রদায়ের কিছু অংশ ভারতে চলে যান। তৎকালিন সময়ের হিন্দুদের বিশেষ একটি খাবারের নাম 'কুণ্ডা'কে কেন্দ্র করে এই ইউনিয়নের নামকরণ করা হয় বলে অনেকের ধারণা। লোক মুখে আরও শোনা যায়, কোড়া নামক পাখিরা এই এলাকায় বাস করত। কোড়া নাম থেকে কুণ্ডা নামের উৎপত্তি হয়।

আয়তন ও অবস্থান 
কুণ্ডা ইউনিয়নের আয়তন ৭,২৩৭ একর (২৯.২৯ বর্গ কিলোমিটার)। নাসিরনগর উপজেলা সদর থেকে প্রায় ৮ কিলোমিটার দক্ষিণ-পশ্চিমে অবস্থিত এ ইউনিয়নের পূর্বে গোকর্ণ ইউনিয়ন ও নাসিরনগর ইউনিয়ন, উত্তরে গোয়ালনগর ইউনিয়ন, পশ্চিমে ভলাকুট ইউনিয়ন ও সরাইল উপজেলার পাকশিমুল ইউনিয়ন এবং দক্ষিণে সরাইল উপজেলার কালিকচ্ছ ইউনিয়ন ও নোয়াগাঁও ইউনিয়ন অবস্থিত।

প্রশাসনিক কাঠামো 
কুণ্ডা ইউনিয়ন নাসিরনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ১০টি মৌজায় বিভক্ত এবং মোট গ্রাম ১০টি।

জনসংখ্যার উপাত্ত 
২০১১ সালের আদমশুমারি অনুযায়ী কুণ্ডা ইউনিয়নের মোট জনসংখ্যা ২৫,৭৭৫ জন। এর মধ্যে পুরুষ ১২,৩৭৫ জন এবং মহিলা ১৩,৪০০ জন। মোট পরিবার ৪,৯৪৬টি। জনসংখ্যার ঘনত্ব প্রতি বর্গ কিলোমিটারে প্রায় ৮৮০ জন। মৌজা এবং গ্রামভিত্তিক জনসংখ্যা নিচে উল্লেখ করা হল:

শিক্ষা ব্যবস্থা 
২০১১ সালের আদমশুমারি অনুযায়ী কুণ্ডা ইউনিয়নের সাক্ষরতার হার ২৮.৩%। এ ইউনিয়নে ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 কুণ্ডা উচ্চ বিদ্যালয়

যোগাযোগ ব্যবস্থা 
কুণ্ডা ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। যে কোন যানবাহনে যোগাযোগ করা যায়।

খাল ও নদী 
কুণ্ডা ইউনিয়নের উপর দিয়ে প্রবাহিত হচ্ছে বলভদ্রা নদী এবং কাস্তি নদী। এছাড়া রয়েছে চামারী খাল, কাটুইনা খাল এবং যুগীর খাল।

হাট-বাজার 
কুণ্ডা ইউনিয়নের প্রধান হাট/বাজার হল কুণ্ডা চকবাজার। এছাড়া রয়েছে তুল্লাপাড়া মোড় বাজার এবং নয়া বাজার।

দর্শনীয় স্থান 
 কাহেতুরা মসজিদ
 শায়খুল বাঙ্গাল দরবার শরিফ, মহিষবেড়

জনপ্রতিনিধি 
 বর্তমান চেয়ারম্যান: নাসির উদ্দিন ভূঁইয়া

আরও দেখুন 
 নাসিরনগর উপজেলা
 নাসিরনগর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

নাসিরনগর উপজেলার ইউনিয়ন
গোয়ালনগর ইউনিয়ন

গোয়ালনগর বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

নামকরণ 
লোকমুখে শোনা যায়, হিন্দু গোয়াল সম্প্রদায়ের বেশির ভাগ লোক এই গ্রামে বাস করত, তাই গ্রামের নামকরণ হয় গোয়ালনগর এবং গোয়ালনগর গ্রামের নামানুসারে ইউনিয়নের নামকরণ করা হয়।

আয়তন ও অবস্থান 
গোয়ালনগর ইউনিয়নের আয়তন ৬,০১৬ একর (২৪.৩৫ বর্গ কিলোমিটার)। নাসিরনগর উপজেলা সদর থেকে প্রায় ১০ কিলোমিটার উত্তর-পশ্চিমে অবস্থিত এ ইউনিয়নের দক্ষিণে পাকশিমুল ইউনিয়ন ও কুণ্ডা ইউনিয়ন; পূর্বে নাসিরনগর ইউনিয়ন, বুড়িশ্বর ইউনিয়ন ও হবিগঞ্জ জেলার লাখাই উপজেলার লাখাই ইউনিয়ন; উত্তরে মেঘনা নদী, কিশোরগঞ্জ জেলার অষ্টগ্রাম উপজেলার কলমা ইউনিয়ন ও বাংগালপাড়া ইউনিয়ন এবং পশ্চিমে মেঘনা নদী ও কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়ন অবস্থিত।

প্রশাসনিক কাঠামো 
গোয়ালনগর ইউনিয়ন নাসিরনগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ১৪টি।

জনসংখ্যার উপাত্ত 
২০১১ সালের আদমশুমারি অনুযায়ী গোয়ালনগর ইউনিয়নের মোট জনসংখ্যা ১৭,১৩২ জন। এর মধ্যে পুরুষ ৮,৫৬১ জন এবং মহিলা ৮,৫৭১ জন। মোট পরিবার ৩,০৮৪টি। জনসংখ্যার ঘনত্ব প্রতি বর্গ কিলোমিটারে প্রায় ৭০৪ জন। মৌজা এবং গ্রামভিত্তিক জনসংখ্যা নিচে উল্লেখ করা হল:

শিক্ষা ব্যবস্থা 
২০১১ সালের আদমশুমারি অনুযায়ী গোয়ালনগর ইউনিয়নের সাক্ষরতার হার ৩৫.৮%। এ ইউনিয়নে ১টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 গোয়ালনগর উচ্চ বিদ্যালয়

প্রাথমিক বিদ্যালয়

 ঝামারবালী সরকারি প্রাথমিক বিদ্যালয়
 কদমতলী সরকারি প্রাথমিক বিদ্যালয়
 মাইজখোলা সরকারি প্রাথমিক বিদ্যালয়
 লালুয়ারটুক সরকারি প্রাথমিক বিদ্যালয়
 সোনাতলা সরকারি প্রাথমিক বিদ্যালয়

যোগাযোগ ব্যবস্থা 
গোয়ালনগর ইউনিয়নে যোগাযোগের প্রধান উপায় নৌপথ। এছাড়া পায়ে হেঁটে ও রিক্সা যোগে উপজেলা সদরে যাতায়াত করা হয়। এটি নাসিরনগর উপজেলার সবচেয়ে দুর্গম ও অবহেলিত ইউনিয়ন।

খাল ও নদী 
গোয়ালনগর ইউনিয়নের উত্তর ও পশ্চিম পাশ দিয়ে মেঘনা নদী বয়ে চলেছে। এছাড়া এ ইউনিয়নের উল্লেখযোগ্য খালগুলোর মধ্যে রয়েছে কাটাকালির খাল, খগেন্দ্র বাবুর খাল, লালুয়ারটুক বড় খাল, মাইজখোলার আরিয়াল খাল, ইন্দার বিল খাল, মজন খাল, কুড়ের খাল এবং মাছমা ইন্দু পাড়ার খাল।

হাট-বাজার 
গোয়ালনগর ইউনিয়নের প্রধান হাট/বাজার হল গোয়ালনগর বাজার।

দর্শনীয় স্থান 
 মেদির হাওড় মিনি কক্সবাজার

জনপ্রতিনিধি 
 বর্তমান চেয়ারম্যান: আজহারুল হক চৌধুরী

আরও দেখুন 
 নাসিরনগর উপজেলা
 নাসিরনগর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

নাসিরনগর উপজেলার ইউনিয়ন
কলমা ইউনিয়ন

কলমা ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
 কলমা ইউনিয়ন, অষ্টগ্রাম; (কিশোরগঞ্জ জেলা)
 কলমা ইউনিয়ন, তানোর; (রাজশাহী জেলা)
 কলমা ইউনিয়ন, লৌহজং; (মুন্সীগঞ্জ জেলা)

আরও দেখুন 
 কালমা ইউনিয়ন (লালমোহন, ভোলা)
ডি ইমান

ইমানুয়েল বসন্ত দিনকরণ (ডি. ইমান হিসাবেই সবচেয়ে বেশি পরিচিত; জন্ম: ২৪ জানুয়ারি ১৯৮৩) হচ্ছেন একজন ভারতীয় চলচ্চিত্র সংগীত পরিচালক,  সুরকার ও গায়ক, তিনি প্রধানত তামিল, তেলুগু, হিন্দি, কন্নড় ও মালয়ালম চলচ্চিত্র শিল্পে কাজের জন্য পরিচিত। তার সংগীত পরিচালক হিসাবে প্রথম চলচ্চিত্র থামিজন, যা ২০০২ সালে মুক্তি পায়। এখন পর্যন্ত তিনি ১০০টিরও উপরে চলচ্চিত্রে সংগীতে সুরারোপ করেছেন।

প্রাথমিক ও ব্যক্তিগত জীবন 
ইমান ভারতের চেন্নাইয়ে জন্মগ্রহণ করেন। তার বাবার নাম জে. ডেভিড কিরুবাক্কারা দাস, যিনি একজন শিক্ষক ছিলেন। ইমান প্রারম্ভিক জীবন থেকেই সংগীত শিখা শুরু করেন। তার প্রারম্ভিক জীবন চেন্নাইয়ে কাটান এবং পরবর্তীতে তিনি চেন্নাইয়ের ডন ভোস্ক বিদ্যালয় ও পরে পাচাইয়াপ্পা কলেজে পড়াশোনা করেন। তিনি মাদ্রাজ বিশ্ববিদ্যালয় থেকে তার মাস্টার্স ডিগ্রী অর্জন করেন।

তিনি ২০০৮ সালের ২৪ এপ্রিল মনিকা রিচার্ডকে বিয়ে করেন, ডি. ইমানের ভেরনিকা ডোরথি ইমান ও ব্লেসিকা ক্যাথি ইমান নামে দুজন কন্যা সন্তান রয়েছে।

তথ্যসূত্র

বহিঃসংযোগ 

 

জীবিত ব্যক্তি
১৯৮৩-এ জন্ম
ভারতীয় গায়ক
তামিল সঙ্গীতজ্ঞ
তামিল চলচ্চিত্র সঙ্গীত সুরকার
ভারতীয় চলচ্চিত্র সঙ্গীত সুরকার
ডন বস্কো স্কুলসের প্রাক্তন শিক্ষার্থী
শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
আতাউর রহমান মাজারভুঁইয়া

আতাউর রহমান মাজারভুঁইয়া হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০০৬ সাল থেকে ২০১৬ সাল পর্যন্ত তিনি আসাম বিধানসভায় কাটিগঢ়া বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র 

জীবিত ব্যক্তি
আসামের ভারতীয় জাতীয় কংগ্রেসের রাজনীতিবিদ
সর্বভারতীয় সংযুক্ত গণতান্ত্রিক মোর্চার রাজনীতিবিদ
আসাম বিধানসভার সদস্য ২০০৬-২০১১
কাছাড় জেলার ব্যক্তি
২১শ শতাব্দীর বাঙালি
বাঙালি মুসলিম
আসাম বিধানসভার সদস্য ২০১১-২০১৬
২০১৯ আইএসএসএফ বিশ্বকাপ

২০১৯ আইএসএসএফ বিশ্বকাপ হল আই এস এস এফ বিশ্বকাপের ২০১৯ বার্ষিক সংস্করণ যা,আন্তর্জাতিক শুটিং স্পোর্ট ফেডারেশন দ্বারা নিয়ন্ত্রিত.

এই বিশ্বকাপ সিরিজটি ২০২০-র টোকিও অলিম্পিকের যোগ্যতা অর্জনের টুর্নামেন্ট। এখনো পর্যন্ত পদক তালিকায় ভারত শীর্ষে রয়েছে।

পুরুষদের ফলাফল

রাইফেল ইভেন্ট

পিস্তল

মহিলাদের ফলাফল

রাইফেল ঘটনা

পিস্তল ঘটনা

মিশ্র - দলগত 

(BMM- Bronze-medal match)

সামগ্রিক পদক তালিকা 

 পুটিয়ান-এর আইএসএসএফ বিশ্বকাপ পর্যন্ত হালনাগাদ করা হয়েছে  (২২/১১/২০১৯) - ১৫ঃ০০ টা

তথ্যসূত্র 

আইএসএসএফ বিশ্বকাপ
সিন্ধু শ্রীহার্শা

সিন্ধু শ্রীহার্শা (জন্ম: ১৭ আগস্ট ১৯৮৮) একজন আমেরিকান ক্রিকেটার এবং মার্কিন যুক্তরাষ্ট্র জাতীয় মহিলা ক্রিকেট দলের বর্তমান অধিনায়ক।

ভারতের বেঙ্গালুরুতে জন্ম, শ্রীহার্শা নয় বছর বয়স থেকে ক্রিকেট খেলছে। তিনি ভারত ‘এ’ এবং ভারত অনূর্ধ্ব-২১ দলের প্রতিনিধিত্ব করেছেন।  ২০১৫ সালের নভেম্বরে, তিনি আমেরিকান ক্রিকেট দলের হয়ে পাকিস্তান জাতীয় মহিলা ক্রিকেট দলের বিপক্ষে দুটি টি-টোয়েন্টি ম্যাচ খেলেছিল, পাকিস্তানের ওয়েস্ট ইন্ডিজ সফরের পরে এটি ছিল দুদলের উক্ত ফরম্যাটের প্রথম খেলা।

মে ২০১৯ সালে, ফ্লোরিডায় অনুষ্ঠিত আইসিসি মহিলা বাছাইপর্ব আমেরিকাস প্রতিযোগিতার জন্য তিনি আমেরিকা যুক্তরাষ্ট্রের স্কোয়াডের অধিনায়ক নির্বাচিত হয়েছিলেন, এবং বলা হয়েছিল যে তারা যদি বাছাইপর্ব জিতে তাহলে দলটি হবে "চমকপ্রদ" দল। তিনি আমেরিকা যুক্তরাষ্ট্রের হয়ে কানাডার বিপক্ষে ১৭ মে ২০১৯ তারিখে আমেরিকাস বাছাইপর্বে মহিলা টি২০ আন্তর্জাতিকে অভিষেক করেছিলেন।  প্রথম দুটি ম্যাচে জয়ের সাথে আমেরিকা একটি অপ্রত্যাশিত ২-০ ব্যবধানে লিড নেওয়ার পরপর আমেরিকাস বাছাইপর্ব জয়লাভ করে। শ্রীহার্শা, তিন ম্যাচের সিরিজে ৮০ রান নিয়ে শীর্ষস্থানীয় রান সংগ্রহকারী ছিলেন। আমেরিকাস বাছাইপর্ব প্রতিযোগিতা বিজয়ের পর, শ্রীহার্শা বলেছিলেন "এটি আশ্চর্যজনক! আট বছর পরে গ্লোবাল বাছাইপর্বে যাওয়া মার্কিন যুক্তরাষ্ট্র ক্রিকেটের জন্য এটি একটি বিশাল জয়"।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আমেরিকান স্কোয়াডের অধিনায়ক হিসাবে তাকে মনোনীত করা হয়েছিল।

তথ্যসূত্র

বহিঃসংযোগ 
 

বেঙ্গালুরু থেকে আগত ক্রিকেটার
জীবিত ব্যক্তি
১৯৮৮-এ জন্ম
যুক্তরাষ্ট্রের মহিলা টুয়েন্টি২০ আন্তর্জাতিক ক্রিকেটার
মার্কিন মহিলা ক্রিকেটার
মার্কিন যুক্তরাষ্ট্রে ভারতীয় অভিবাসী
ভারতীয় মহিলা ক্রিকেটার
কর্ণাটকের মহিলা ক্রিকেটার
মহিলা ক্রিকেট অধিনায়ক
২১শ শতাব্দীর মার্কিন নারী
কন্নড় বংশোদ্ভূত মার্কিন ব্যক্তি
ক্র্যাব নেবুলা

ক্র্যাব নেবুলা বা কাঁকড়া নীহারিকা (ক্যাটালগভুক্ত নাম এম১, এনজিসি১৯৫২, টরাস এ) হল বৃষ তারকামণ্ডলে অবস্থিত একটি সুপারনোভার অবশিষ্টাংশ। উইলিয়াম পারসনস, রস-এর ৩য় আর্ল, ১৮৪০ সালে একটি ৩৬-ইঞ্চি টেলিস্কোপে মহাজাগতিক বস্তুটি পর্যবেক্ষণ করে একটি চিত্র এঁকেছিলেন, যা একটি কাঁকড়ার মত আকৃতিসম্পন্ন; এভাবেই এটি বর্তমান নাম পেয়েছে। নীহারিকাটি ১০৫৪ সালে চীনা জ্যোতির্বিজ্ঞানীদের পর্যবেক্ষণকৃত একটি উজ্জ্বল সুপারনোভার উৎসস্থল। এটিই ছিল প্রথম আবিষ্কৃত মহাজাগতিক বস্তু যার সঙ্গে ঐতিহাসিক কোন পর্যবেক্ষণের সম্পর্ক রয়েছে।

নীহারিকাটির আপাত ব্যাস ৮.৪, (শনি গ্রহের চাঁদ টাইটানের সমতুল্য) যা খালি চোখে দেখা যায় না, তবে উপযুক্ত পরিবেশে দূরবীক্ষণে দেখা যেতে পারে। নীহারিকাটি আকাশগঙ্গা ছায়াপথের পার্সিয়াস বাহুতে অবস্থিত, এবং পৃথিবী থেকে দূরত্ব প্রায় । এর ব্যাস প্রায় , এবং আদি সুপারনোবার বর্জিত শক্তির ফলে বর্তমানে ~ বেগে ক্রমবর্ধমান রয়েছে।

নেবুলারটির কেন্দ্রে ক্র্যাব পালসার অবস্থিত, যার ব্যাস  এবং ৩০.২ বার প্রতি সেকেন্ড হারে ঘুর্ণায়মান। নিউট্রন তারাটি নিয়মিত গামা রশ্মি থেকে শুরু করে বেতার পর্যন্ত বিকিরণ প্রদান করে। ৩০ keV এর অধিক এক্স-রশ্মি এবং গামা রশ্মি শক্তির পর্যবেক্ষণে সাধারণত ক্র্যাব নেবুলাই আকাশের সবচেয়ে উজ্জ্বল উৎস, এবং ১০ TeV এরও বেশি ফ্লাক্স পরিমাপ করা হয়েছে। নেবুলাটির বিকিরণের মাধ্যমে এর আলোকে বাধাদানকারী মহাজাগতিক বস্তুসমূহের পর্যবেক্ষণ করাও সম্ভব হয়েছে। ১৯৫০ এবং ১৯৬০ দশকে সুর্যের করোনা (সৌরমুকুট) পর্যবেক্ষণে ওই স্থান দিয়ে আগত ক্র্যাব নেবুলার বেতার বিকিরণ ব্যবহার করা হয়েছিল। ২০০৩ সালে শনির টাইটান উপগ্রহের বায়ুমণ্ডলের পুরুত্ব পরিমাপ করা হয়েছিল ক্র্যাব নেবুলার এক্স-রশ্মিকে এর বাধাদানের পরিমাণ থেকে।

তথ্যসূত্র

বহিঃসংযোগ 

 
 কেমব্রিজ বিশ্ববিদ্যালয়ের গ্যালাক্টিক সুপারনোবা রেমন্যান্টস ক্যাটালগে ক্র্যাব নেবুলা
 এসইডিএস মেসিয়ার তালিকায় ক্র্যাব নেবুলা
 চন্দ্র এক্স-রশ্মি মানমন্দিরের "ফিল্ড গাইড" তালিকায় ক্র্যাব নেবুলা
 হাবল স্পেস টেলিস্কোপে ধারণ করা ক্র্যাব নেবুলার চিত্রসমূহ 
 ২০০৮-২০১৭ সময়কালে ক্র্যাব নেবুলার বর্ধনের এনিমেশন, ডেটলেফ হার্টম্যানের তৈরি

ভিডিও ক্লিপযুক্ত নিবন্ধ
 
মেসিয়ার বস্তু
এনজিসি বস্তু
সুপারনোভার অবশেষ
বৃষ (তারকামণ্ডল)
অও (জনগোষ্ঠী)

অও হলো ভারতের আসাম অঞ্চলের ব্রহ্মপুত্র উপত্যকায় বসবাসকারী একটি জাতিগোষ্ঠী। উপমহাদেশে বসবাসকারী অন্যান্য জাতিগোষ্ঠীর চেয়ে এরা আকৃতিতে বেশ লম্বা।

বিস্তরণ 
বর্তমানে অওরা আসাম অঞ্চলের ব্রহ্মপুত্র উপত্যকায় ছড়িয়ে-ছিটিয়ে বসবাস করলেও একসময় তাদেরকে ত্রিপুরা ও পার্বত্য চট্টগ্রামেও দেখা যেতো।

শাখাসমূহ 
অও উপজাতি তিনটি শাখায় বিভক্ত - চোঙলি, মোঙসেন ও চঙকি; যার প্রতিটিই আবার একাধিক উপশাখায় বিভক্ত।

শারীরিক গঠন 
অওগণ গড়ে প্রায় পাঁচ ফুট আট ইঞ্চি দীর্ঘকায় হয় এবং এদের গায়ের রং তামাটে, কেশ কুঞ্চিত, দেহ যথেষ্ট লোমশ, নাক চ্যাপ্টা এবং মুখমন্ডল কিছুটা মঙ্গোলীয়দের মতো বিস্তৃত।

পোশাক-পরিচ্ছদ ও অলংকার 
এদের পুরুষগণ সাধারণত স্বল্প কাপড় পরিধান করলেও নারীরা এক থেকে দেড় গজ লম্বা ও বিশ থেকে ত্রিশ ইঞ্চি চওড়া পরিচ্ছদ লেংটির মতো করে পিধান করে। অবিবাহিত মেয়েরা ফিতা দিয়ে বক্ষ বন্ধন করে; কিন্তু বিবাহিতা মেয়েদের বক্ষ উন্মুক্ত থাকে। তারা প্রাকৃতিকভাবে প্রাপ্ত লতাপাতা, চামড়া, পাখির পালক ও নানারকম পাথরের অলঙ্কার পরিধান করে থাকে।

ধর্ম 

এদের ধর্ম কতিপয় পূজা-অর্চনা ও বলি প্রথায় পরিচালিত হয় যাতে দেবতাকে তুষ্ট ও অপদেবতাকে প্রতিহত করার জন্য অহরহ বলি দেয়া হয়। আত্মা, পরজন্ম, জীবন ও মৃত্যু সম্পর্কে এদের ধারণা খুবই সরল এবং তাদের ধর্মে নৈতিকতা কোনো গুরুত্বপূর্ণ বিষয় নয়।

বিবাহ পদ্ধতি 

অওরা সমগোত্রীয়দের মধ্যে বিবাহ করে না। বিবাহ সংঘটিত হওয়ার আগে পাত্র প্রাথমিকভাবে নির্বাচিত পাত্রীর সঙ্গে কিছুকাল সহবাস করে এবং এতে পছন্দ হলে পাত্রীর মা-বাবা পাত্রপক্ষের নিকট বিবাহের প্রস্তাব পাঠায়; আর, পছন্দ না হলে প্রস্তাব আসার আগেই পাত্রীর সঙ্গ ত্যাগ করতে হয়।

আরও দেখুন 

 বাংলাদেশের জাতিগোষ্ঠী;
 ভারতের জাতিগোষ্ঠী।

তথ্যসূত্র 

বাংলাদেশের জাতিগোষ্ঠী
ভারতের জাতিগোষ্ঠী
প্রবিষ্ট উপাত্ত

কম্পিউটার বিজ্ঞানে প্রবিষ্ট উপাত্ত বলতে বহির্বিশ্ব থেকে কোনও কম্পিউটারের প্রক্রিয়াকরণ ব্যবস্থার ভেতরে সরাসরি কিংবা কম্পিউটারের প্রান্তীয় কোনও যন্ত্রাংশের ভেতরে যে উপাত্ত সরবরাহ করা হয়, তাকে বোঝায়। উপাত্ত সরবরাহ করার প্রক্রিয়াটিকে উপাত্ত প্রবিষ্টকরণ বলে। ইংরেজি পরিভাষায় প্রবিষ্ট উপাত্ত এবং উপাত্ত প্রবিষ্টকরণ প্রক্রিয়া --- উভয়কেই "ইনপুট" () বলে।

প্রবিষ্টকারী যন্ত্রাংশ
কম্পিউটারে উপাত্ত প্রবেশ করানোর জন্য যেসব প্রান্তীয় যন্ত্রাংশের সহায়তা নেওয়া হয়, তাদেরকে প্রবিষ্টকারী যন্ত্রাংশ বলে। যেমন মাউস, কিবোর্ড, স্পর্শসংবেদী পর্দা (টাচস্ক্রিন), মাইক্রোফোন, ওয়েবক্যাম, টাচপ্যাড, ট্র্যাকপ্যাড, ছবির স্ক্যানার, ইত্যাদি।

কম্পিউটার ভাষায় উপাত্ত প্রবিষ্টকরণ
অনেক ইংরেজিভিত্তিক কম্পিউটার ভাষা তথা প্রোগ্রামলিখন ভাষাতে (যেমন ভিজুয়াল বেসিক) কম্পিউটার যন্ত্রকে প্রক্রিয়া করার জন্য উপাত্ত দিতে চাইলে "ইনপুট" (Input) নামের একটি বিশেষ চাবিশব্দ ব্যবহার করা হয়।

আরও দেখুন 
 উপাত্ত প্রবিষ্টকরণ পদ্ধতি (ইনপুট মেথড Input method)
 উপাত্ত প্রবিষ্টকরণ যন্ত্রাংশ (ইনপুট ডিভাইস Input device)
 ইনপুট/আউটপুট (Input/output)

তথ্যসূত্র

কম্পিউটার উপাত্ত
ইনপুট/আউটপুট
নাসিরনগর ইউনিয়ন

নাসিরনগর বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

নামকরণ 
কথিত আছে, হযরত শাহ জালাল (রহ.) সিলেটের গৌড় গোবিন্দ রাজার রাজ্য আক্রমণ এবং ইসলাম ধর্ম প্রচারের জন্য যাওয়ার পথে সিপাহসালার সৈয়দ নাসির উদ্দীন এখানে অবস্থান করেছিলেন। তার নামানুসারে এই এলাকার নাম নাসিরনগর রাখা হয়। এ ইউনিয়নের নাম থেকেই প্রথমে থানা এবং পরবর্তীতে নাসিরনগর উপজেলার নামকরণ করা হয়।

আয়তন ও অবস্থান 
নাসিরনগর ইউনিয়নের আয়তন ৭,১২১ একর (২৮.৮২ বর্গ কিলোমিটার)। নাসিরনগর উপজেলার প্রাণকেন্দ্রে অবস্থিত এ ইউনিয়নের পূর্বে ও উত্তরে বুড়িশ্বর ইউনিয়ন, পশ্চিমে গোয়ালনগর ইউনিয়ন ও কুণ্ডা ইউনিয়ন এবং দক্ষিণে গোকর্ণ ইউনিয়ন অবস্থিত।

প্রশাসনিক কাঠামো 
নাসিরনগর ইউনিয়ন নাসিরনগর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৬টি মৌজায় বিভক্ত এবং মোট গ্রাম ১০টি।

জনসংখ্যার উপাত্ত 
২০১১ সালের আদমশুমারি অনুযায়ী নাসিরনগর ইউনিয়নের মোট জনসংখ্যা ২৬,১৮১ জন। এর মধ্যে পুরুষ ১২,৫১৮ জন এবং মহিলা ১৩,৬৬৩ জন। মোট পরিবার ৫,২৫১টি। জনসংখ্যার ঘনত্ব প্রতি বর্গ কিলোমিটারে প্রায় ৯০৯ জন। মৌজা এবং গ্রামভিত্তিক জনসংখ্যা নিচে উল্লেখ করা হল:

শিক্ষা ব্যবস্থা 
২০১১ সালের আদমশুমারি অনুযায়ী নাসিরনগর ইউনিয়নের সাক্ষরতার হার ৪৭%। এ ইউনিয়নে ১টি সরকারি কলেজ, ১টি আলিম মাদ্রাসা, ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 নাসিরনগর সরকারি মহাবিদ্যালয়

মাদ্রাসা
 দাঁতমণ্ডল এরফানিয়া আলিম মাদ্রাসা

মাধ্যমিক বিদ্যালয়
 নাসিরনগর আশুতোষ পাইলট উচ্চ বিদ্যালয়
 নাসিরনগর সরকারি বালিকা উচ্চ বিদ্যালয়

যোগাযোগ ব্যবস্থা 
নাসিরনগর ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। সব ধরনের যানবাহনে যাতায়াত করা যায়। এছাড়া নৌপথেও আশেপাশের ইউনিয়ন বা উপজেলাসমূহে যোগাযোগ করা যায়।

খাল ও নদী 
নাসিরনগর ইউনিয়নের উপর দিয়ে বয়ে চলেছে লংগন নদী। এছাড়া রয়েছে মহাখলার খাল এবং কুকুরিয়া খাল।

হাট-বাজার 
নাসিরনগর ইউনিয়নের প্রধান ৩টি হাট/বাজার হল নাসিরপুর বাজার, নাসিরনগর বাজার এবং কুলিকুণ্ডা গরুর বাজার।

দর্শনীয় স্থান 
 দাঁতমণ্ডল আজিজিয়া দরবার শরীফ
 নাসিরনগর জগন্নাথ মন্দির
 নাসিরনগর ডাকবাংলো

জনপ্রতিনিধি 
 বর্তমান চেয়ারম্যান: পুতুল রাণী দাস

আরও দেখুন 
 নাসিরনগর উপজেলা
 নাসিরনগর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

নাসিরনগর উপজেলার ইউনিয়ন
মোহামেদ ফাইজাল পি পি

মোহামেদ ফাইজাল পি পি হলেন একজন ভারতীয় রাজনীতিবিদ যিনি জাতীয়তাবাদী কংগ্রেস পার্টির রাজনীতির সাথে যুক্ত। ষোড়শ ও সপ্তদশ লোকসভা নির্বাচনে তিনি লাক্ষাদ্বীপ লোকসভা কেন্দ্রের লোকসভা সদস্য হিসেবে নির্বাচিত হয়েছিলেন।

তথ্যসূত্র

জীবিত ব্যক্তি
সপ্তদশ লোকসভার সদস্য
ষোড়শ লোকসভার সদস্য
১৯৭৫-এ জন্ম
জাতীয়তাবাদী কংগ্রেস পার্টির রাজনীতিবিদ
২১শ শতাব্দীর ভারতীয় মুসলিম
লক্ষদ্বীপের লোকসভা সদস্য
সিরাজুল হোসেন খান

সিরাজুল হোসেন খান (১৭ জুলাই ১৯২৬ - ১৮ ফেব্রুয়ারি ২০০৭) বাংলাদেশর জাতীয় পার্টির রাজনীতিবিদ ছিলেন। তিনি তথ্য,  শ্রম ও কর্মসংস্থান, মৎস্য ও প্রাণী সম্পদ মন্ত্রী হিসেবে দায়িত্ব পালন করেন। তিনি হবিগঞ্জ-২ আসন থেকে ১৯৮৬ সালে জাতীয় পার্টি থেকে সংসদ সদস্য নির্বাচিত হয়েছিলেন।

জন্ম ও পারিবারিক জীবন 
সিরাজুল হোসেন খানের জন্ম ১৭ জুলাই ১৯২৬ সালে তৎকালীন ব্রিটিশ ভারতের পূর্ব বাংলার সিলেটের হবিগঞ্জের বানিয়াচং এ (বর্তমান বাংলাদেশ) বিখ্যাত রাজনৈতিক পরিবারে। ১৯৫০ সালে তিনি এমএ পাশ করেন।

রাজনৈতিক ও কর্মজীবন 
সিরাজুল হোসেন খান এরশাদ সরকারের সময় তথ্য মন্ত্রী, শ্রম ও কর্মসংস্থান মন্ত্রী, মৎস্য ও প্রাণী সম্পদ মন্ত্রী এবং সংসদ সদস্য হিসেবে দায়িত্ব পালন করেন। তিনি পূর্ব পাকিস্তান সাংবাদিক ইউনিয়নের সাধারণ সম্পাদক ছিলেন। দৈনিক পাকিস্তান অবজারভার সহ বিভিন্ন সংবাদপত্রের সাথে জড়িত ছিলেন। দৈনিক পাকিস্তান অবজারভারের সহ সম্পাদক, পাকিস্তান টাইমসের ঢাকা সংবাদদাতা ছিলেন। ১৯৬৭-১৯৬৯ সালে পূর্ব পাকিস্তান শ্রমিক ফেডারেশনের সাধারণ সম্পাদক হিসেবে বিভিন্ন গণতান্ত্রিক আন্দোলনে সম্পৃক্ততার কারণে দুইবারে প্রায় ১৪ মাস কারাভোগ করেন। তিনি নিউজ এজেন্সী এনা, ইতার তাস, ভারতের ইউ এন আইয়ের সাথে কাজ করেন।

মৃত্যু 
সিরাজুল হোসেন খান ১৮ ফেব্রুয়ারি ২০০৭ সালে মারা যান।

তথ্যসূত্র 

তৃতীয় জাতীয় সংসদ সদস্য
বাংলাদেশ আওয়ামী লীগের সাবেক রাজনীতিবিদ
জাতীয় পার্টির রাজনীতিবিদ
সিলেট বিভাগের ব্যক্তি
সিলেটের রাজনীতিবিদ
বাংলাদেশী সাংবাদিক
১৯২৬-এ জন্ম
২০০৭-এ মৃত্যু
হবিগঞ্জ জেলার রাজনীতিবিদ
বাংলাদেশের মৎস্য ও প্রাণিসম্পদমন্ত্রী
এরশাদের মন্ত্রিসভার সদস্য
১৯২৭-এ জন্ম
হামজা তাহির

হামজা তাহির (জন্ম ৯ নভেম্বর ১৯৯৫) একজন স্কটিশ ক্রিকেটার। স্কটল্যান্ডের হয়ে পাকিস্তানের বিপক্ষে ১২ জুন ২০১৮-তে তিনি টি-টোয়েন্টি আন্তর্জাতিক (টি২০আই)-এ আত্মপ্রকাশ করেছিলেন। সে তার লিস্ট এ খেলায় অভিষেক করে স্কটল্যান্ড-এর হয়ে ওমানের বিপক্ষে ২০ ফেব্রুয়ারি ২০১৯ তারিখ ২০১৮-১৯ ওমান চতুর্ভুজ সিরিজ-এর মধ্য দিয়ে।

২০১৯ সালের জুনে, আয়ারল্যান্ডের ওলভে খেলতে আয়ারল্যান্ড সফরে যায় স্কটল্যান্ড এ দল। উক্ত 'এ' দলে প্রতিনিধিত্ব করার জন্য তাকে নির্বাচিত করা হয়েছিল।  পরের মাসে, ইউরো টি-টোয়েন্টি স্ল্যাম ক্রিকেট টুর্নামেন্টের উদ্বোধনী সংস্করণে গ্লাসগো জায়ান্টদের হয়ে খেলতে তাকে নির্বাচিত করা হয়েছিল। তবে পরের মাসে এই টুর্নামেন্টটি বাতিল হয়ে যায়।

জুলাই ২০১৯ সালে, তাকে স্কটল্যান্ডের ওয়ানডে আন্তর্জাতিক (ওয়ানডে) স্কোয়াডে ২০১৯ স্কটল্যান্ড ত্রি-দেশীয় সিরিজের জন্য তার নাম স্কোয়াডে জায়গা দেওয়া হয়েছিল।  তিনি স্কটল্যান্ডের হয়ে পাপুয়া নিউগিনির বিপক্ষে ওয়ানডে অভিষেকটি করেছিলেন ১৭ আগস্ট ২০১৯-এ।  ওমানের বিপক্ষে তার পরের ম্যাচে ওয়ানডে ক্রিকেটে নিজের প্রথম পাঁচ উইকেট নিয়েছিলেন তিনি।

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
স্কটল্যান্ডের টুয়েন্টি২০ আন্তর্জাতিক ক্রিকেটার
স্কটল্যান্ডের একদিনের আন্তর্জাতিক ক্রিকেটার
স্কটল্যান্ডীয় ক্রিকেটার
জীবিত ব্যক্তি
১৯৯৫-এ জন্ম
ব্রিটিশ এশীয় ক্রিকেটার
মুসলিম ক্রিকেটার
বৈদ্যনাথ প্রসাদ মাহাতো

বৈদ্যনাথ প্রসাদ মাহতো (২ জুন ১৯৪৭ – ২৮ ফেব্রুয়ারি ২০২০) একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। তিনি ২০০৯ ও ২০১৯ সালে লোকসভায় বাল্মীকিনগর লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এছাড়া, তিনি বিহার সরকারের একজন মন্ত্রী ও বিহার বিধানসভার একজন বিধায়ক হিসেবে দায়িত্ব পালন করেছিলেন।

জীবনী
বৈদ্যনাথ প্রসাদ মাহাতো ১৯৪৭ সালের ২ জুন জন্মগ্রহণ করেছিলেন। ২০০০ সাল থেকে ২০০৯ সাল পর্যন্ত তিনি বিহার বিধানসভায় নৌতন বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০০৫ সাল থেকে ২০০৮ পর্যন্ত তিনি বিহার সরকারে পল্লী উন্নয়ন মন্ত্রী হিসেবে দায়িত্ব পালন করেন। এরপর ২০০৯ ও ২০১৯ সালে তিনি  বাল্মীকি নগর থেকে লোকসভার সদস্য হিসেবে নির্বাচিত হন।

বৈদ্যনাথ প্রসাদ মাহাতো ২০২০ সালের ২৮ ফেব্রুয়ারি ৭২ বছর বয়সে প্রয়াত হন।

তথ্যসূত্র

২০২০-এ মৃত্যু
সপ্তদশ লোকসভার সদস্য
পঞ্চদশ লোকসভার সদস্য
১৯৪৭-এ জন্ম
জনতা দল (সংযুক্ত) এর রাজনীতিবিদ
বিহারের লোকসভা সদস্য
২০১৪-এ ভারতের সাধারণ নির্বাচনের প্রার্থী
সমতা পার্টির রাজনীতিবিদ
ডি. এম. কাথির আনন্দ

ডি. এম. কাথির আনন্দ হলেন একজন ভারতীয় রাজনীতিবিদ যিনি দ্রাবিড় মুনেত্র কড়গম দলের সাথে যুক্ত। তিনি ২০১৯ সালের ১৯ আগস্ট ভেলোর লোকসভা কেন্দ্রর নির্বাচিত লোকসভা সদস্য।

তথ্যসূত্র

জীবিত ব্যক্তি
সপ্তদশ লোকসভার সদস্য
দ্রাবিড় মুনেত্র কড়গমের রাজনীতিবিদ
তামিলনাড়ুর লোকসভা সদস্য
১৯৭৫-এ জন্ম
আইসি এক্সট্রাক্টর

আইসি এক্সট্রাক্টর একটি যন্ত্র, যা দ্বারা সকেট থেকে নিরাপদে এবং দ্রুততার সাথে ইন্টিগ্রেটেড বর্তনীসমূহ (ICs) অপসারণ করা যায়।
এই যন্ত্র ব্যবহার করার মূল উদ্দেশ্য সকেটে পিন বাঁকা হওয়া এড়ানো  এবং ইলেকট্রো-স্ট্যাটিক ডিসচার্জ এর কারণে ক্ষতি এড়ানো।

তথ্যসূত্র 

ইলেকট্রনিক্স যন্ত্র
ইলেকট্রনিক্স
অস্কার লিং চাই ইউ

অস্কার লিং চাই ইউ () হলেন একজন মালয়েশীয় রাজনীতিবিদ যিনি গণতান্ত্রিক পদক্ষেপ দলের রাজনীতির সাথে যুক্ত। ২০১৩ ও ২০১৮ সালে তিনি মালয়েশীয় আইনসভার নিম্নকক্ষে সারাওয়াক রাজ্যের অন্তর্গত সিবু সংসদীয় আসনের সাংসদ হিসেবে নির্বাচিত হন।

তথ্যসূত্র 

জীবিত ব্যক্তি
১৯৭৭-এ জন্ম
মালয়েশীয় রাজনীতিবিদ
সুজেথা চন্দ্রাশেকর

সুজেথা চন্দ্রাশেকর (জন্ম: ২৪ ফেব্রুয়ারি ১৯৯১) তিনি একজন আমেরিকান ক্রিকেটার । তিনি ২০১৯ আইসিসি মহিলা বাছাই আমেরিকা টুর্নামেন্টে কানাডার বিপক্ষে ১৭ মে, ২০১৯ তারিখে আমেরিকা যুক্তরাষ্ট্রের মহিলা ক্রিকেট দলের হয়ে তার মহিলা টি-টোয়েন্টি আন্তর্জাতিক (মহিলা টি২০আই)-এ অভিষেক করে।

আগস্ট ২০১৯ এ, স্কটল্যান্ডে ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে মার্কিন যুক্তরাষ্ট্রের দলে জায়গা দেওয়া হয়েছিল।  তিনি স্কটল্যান্ডের বিপক্ষে ৩১ আগস্ট ২০১৯-তে মার্কিন যুক্তরাষ্ট্রের টুর্নামেন্টের উদ্বোধনী ম্যাচ খেলেন।

তথ্যসূত্র 

জন্মের স্থান অনুপস্থিত (জীবিত ব্যক্তি)
জীবিত ব্যক্তি
১৯৯১-এ জন্ম
যুক্তরাষ্ট্রের মহিলা টুয়েন্টি২০ আন্তর্জাতিক ক্রিকেটার
মার্কিন মহিলা ক্রিকেটার
মহিলা ক্রিকেটার
ভেল্লোর জেলার ব্যক্তি
তামিলনাড়ু থেকে আগত ক্রিকেটার
মার্কিন যুক্তরাষ্ট্রে ভারতীয় অভিবাসী
২১শ শতাব্দীর মার্কিন নারী
ভারতীয় তামিল বংশোদ্ভূত মার্কিন ব্যক্তি
মুহাম্মাদ বাখতিয়ার ওয়ান চিক

মুহাম্মাদ বাখতিয়ার ওয়ান চিক হলেন একজন মালয়েশীয় রাজনীতিবিদ যিনি গণবিচার দলের রাজনীতির সাথে যুক্ত। ২০১৮ সালে তিনি মালয়েশীয় আইনসভার নিম্নকক্ষে পেনাং রাজ্যের অন্তর্গত বালিক পুলাউয়ের সাংসদ হিসেবে নির্বাচিত হন। তিনি ২০১৮ সাল থেকে মালয়েশীয় সরকারের পর্যটন, শিল্প ও সংস্কৃতি উপমন্ত্রী হিসেবে দায়িত্ব পালন করছেন।

তথ্যসূত্র

জীবিত ব্যক্তি
১৯৬৫-এ জন্ম
মালয়েশীয় রাজনীতিবিদ
মালয় বংশোদ্ভূত মালয়েশীয় ব্যক্তি
মালয়েশীয় মুসলিম
মালয়েশিয়ার মন্ত্রী
নাত্রাহ বিনতি ইসমাইল

নাত্রাহ বিনতি ইসমাইল হলেন একজন মালয়েশীয় রাজনীতিবিদ যিনি গণবিচার দলের রাজনীতির সাথে যুক্ত। ২০১৮ সাল থেকে তিনি মালয়েশীয় আইনসভার নিম্নকক্ষে জোহর রাজ্যের সেকিজাং সংসদীয় আসনের সাংসদ হিসেবে দায়িত্ব পালন করছেন।

তথ্যসূত্র

জীবিত ব্যক্তি
মালয়েশীয় রাজনীতিবিদ
রাজনীতিতে নারী
মালয় বংশোদ্ভূত মালয়েশীয় ব্যক্তি
মালয়েশীয় মুসলিম
১৯৫০-এ জন্ম
সুসান্না অমাতুনি

সুসান্না (শুশানিক) অমাতুনি  ( , ২৮ ফেব্রুয়ারি, ১৯২৪, ইয়েরেভান - মার্চ ২০, ২০১০, ইয়েরেভান) ছিলেন একজন সোভিয়েত আর্মেনিয়ান শিল্প সমালোচক, সংগীতজ্ঞ, ড. অফ আর্টস (১৯৮৮), অধ্যাপক (১৯৯৭), ইউএসএসআর (১৯৬৬)-এর সম্মানিত শিক্ষক।

জীবনপঞ্জি 
সুসান্না (শুশানিক) বাবকেন অমাতুনি ১৯২৪ খ্রিষ্টাব্দে আর্মেনিয়ার ইয়েরেভেনে জন্মগ্রহণ করেন। ১৯৪৩ খ্রিষ্টাব্দে তিনি আর্মেনিয়ার লেনিনাকান শিরাক স্টেট বিশ্ববিদ্যালয় থেকে পদার্থবিজ্ঞান এবং গণিত বিভাগে এবং ১৯৪৪ খ্রিষ্টাব্দে লেনিনাকানের কারা-মুর্জা সংগীত মহাবিদ্যালয় থেকে স্নাতক হন। তিনি নেসিন মিউজিক অ্যান্ড পেডাগগি ইনস্টিটিউটে সংগীতশাস্ত্র এবং সংগীত রচনা বিভাগে পড়াশোনা করেছেন যা সেখানকার সবচেয়ে কঠিন বিষয় হিসাবে বিবেচিত হোত। ১৯৫১ খ্রিষ্টাব্দে তিনি আর্মেনিয়ায় ফিরে আসেন এবং ১৯৬৮ খ্রিষ্টাব্দ পর্যন্ত ইয়েরেভেনের চাইকোভস্কি সংগীত বিদ্যালয়ে সংগীত শাস্ত্রের বিষয়গুলো পড়াতেন। ১৯৬১ খ্রিষ্টাব্দে তাকে ইয়েরেভেনের কোমিতাস স্টেট কনজার্ভেটরিতে শিক্ষকতা করার জন্যে আমন্ত্রণ জানানো হয়েছিল, যেখানে তিনি তার নিজের তৈরি করা অনন্য পদ্ধতি প্রয়োগ করেছিলেন এবং শাস্ত্রীয় বিভাগের জন্য সংগীত বিশ্লেষণের এক বিশেষ পাঠ শিখিয়েছিলেন। এই বিষয়ের সঙ্গে সঙ্গে এসবি অমাতুনি পিয়ানো শিক্ষার পদ্ধতি এবং অন্যান্য পাঠক্রমও শিখিয়েছিলেন। ১৯৮৮ খ্রিষ্টাব্দে তিনি তার 'আরনো বাবাজানিয়ান, যন্ত্রসংগীত রচনা' এই  প্রবন্ধের জন্য ডক্টর অফ আর্টস সম্মানে ভূষিত হয়েছিলেন।

কর্মসমূহ 
অধ্যাপক অমাতুনি পঞ্চাশটির বেশি বিজ্ঞানভিত্তিক নিবন্ধের লেখক। মস্কো, লেনিনগ্রাদ, ৎবিলিসি, ইয়েরেভানের মতো সোভিয়েতের বিভিন্ন শহরে তিনি অসংখ্য বৈজ্ঞানিক আলোচনাসভায় অংশ নিয়েছিলেন। তার বিভিন্ন ধরনের রচনার মধ্যে আছে: 'আরনো বাবাজানিয়ান, যন্ত্রসংগীত রচনা', 'গেঘুনি চিচিয়ান্স লাইফ অ্যান্ড ওয়ার্কস' (ইয়েরেভান, ২০০৩), ধারাবাহিক পাঠ্য বই 'মিউজক লিটারেচার ফর সিক্সথ গ্রেড অফ মিউজিক স্কুল', মিউজিক লিটারেচার ফর সেভেন্থ গ্রেড অফ মিউজিক স্কুল' ( প্রথম এবং দ্বিতীয় সংস্করণ)। তার বৈজ্ঞানিক গবেষণাপূর্ণ  বিশ্লেষণাত্মক সুরেলা এবং রচনাশৈলীর পরিচয় পাওয়া যায়  সায়াত-নোভা, কোমিটাস, আরনো বাবাজানিয়ান, আনুশাভান তেরঘেভন্ডিয়ান, হারো স্তেপানিয়ান, গেঘুনি চিচিয়ান এবং অন্যান্য সংগীতকারদের নিয়ে বিভিন্ন রচনায়।

তথ্যসূত্র

উৎসসমূহ 

 Է ով է। Հայեր। Կենսագրական հանրագիտարան, հատոր առաջին, Երևան, 2005।

২০১০-এ মৃত্যু
১৯২৪-এ জন্ম